O feito que en idiomas ibero-romances dende o portugués dica l'aragonés y dica o catalán se faigan servir derivatos d'o galo cerevĭsĭa y en atros idiomas latins faigan servir derivatos de l'alemán bier, bior ye porque en bells países heba desapareixito o construmbre de beber-ne enantes d'a baixa Edat Meya, quan en os países on encara se'n bebeba se yera producindo un cambeo en a traza de fabricar este producto que orichinió una nueva denominación. En os países d'o sud on se podeba cautivar a vinya se consumiba preferentment vin y o consumo d'a biera yera propio de países d'o norte y este d'Europa on yera més fácil cautivar l'hordio que a vinya.